
Supralicitaţia demagogilor 


Cine urmăreşte ca un observator onest educaţia politică a ma- 
selor noastre nu are, de sigur, nici un motiv special să se bucure de 
constatările ce face la tot pasul. Trăim astăzi îa perioada de copilărie 
a votului universal. Convingeri nu s'au format încă în creerii P 
Exercițiul drepturilor nu sa lămurit, realitatea şi fantezia se confundă 
pentru moment în mintea cetățenilor. Sugestiunile trecătoare se sub- 
stituie credinței, de-aceis sentimentul obştesc e inconsistent și capri- 
cios, iar rezultatele lui sunt adeseori neașteptate şi pline de surprize. 
Ă La dreptul vorbind, zilele prin care trecem acum vor contă pen- 
tru posteritate ca epoca 'de aur a demagogiei. 

In astfel de împrejurări, când ierarhia vatoiiloii nu s'a fixat încă 
și cele mai elementare noţiuni de viaţă cetățenească aşteaptă să fie 
limpezite de-aci înainte, nu e nici o mirare că speculatorii au năpădit 
arena. Chiotul lor răgușit răsună departe ca la toate bâlciurile unde 
se îmbie martă ieftină. Buna credință a desrobitului recent e exploa- 
tată zilnic de tot felul de panglicari, care se împart pe cămașa lui. 
Cu, toţii lucrează după una și aceiaş rețetă a făgăduielilor nesăbuite 
cu care-şi exaltează auditoriul. Consecințele imediate ale acestui pa- 


razitism hrănit din infirmităţile infantile ale corpului nostru electoral . .. 
se cunosc, şi îşi fac de cap-pela toate -răspântiile, Deoparte masele . 


populare sunt ținute în mod. mește ugit îptr'o- surescitare permanentă, 
deslănțuind. pretutindeni religia urii- şi slăbind temeliile „țării, = de 
alta, deodată cu nivelui parlamentarismului scăzut, mecanismul politic 
scârțăie, lăsând fn urmă un măciniş' sterp şi fără Valoare... 


Nar fi “o mare pacoste, dacă tributaţiile anarhice at rămâne “pati 
najul-unor acțiuni: individuale, -dacă - pe:ici pe. colo temperămente de, . 
aventurieri ar: scoate. capul schimbând în bani mărunți * nepriceperea * 


deaproapeltle; Din., nenorocire. 41054, „demagogia. a: geren ua: fel: de mez 

~ todă tactică adoptată de partide politice, care se supralicitează unele 
pe altele în fața țăranilor. Ori-ce contact cu mulțimea se transformă 
astfel la noi întrun târg mincinos, într'o -odioasă mistiticare. Dela 
război încoace satele sunt inundate necontenit de nenumărați voiajori 
în ale democraţiei, care smucesc lumea de mânecă, înjură grozav, fac 
cu ochiul și trag jarul la oala lor. Alegerile inculte echivalează cu o 
scandaloasă orgie, în care întreaga Românie se preschimbă pe câteva 
săptămâni într'o enormă panoramă. La astfel de prilejuri, ca nişte 
paiațe meschine, negustorii de vorbe mari ies la lumină, şi supralici- 
tația e singura dogmă care-i călăuzește. A striga mai tare decât ad- 
versarul și a făgădui mai mult decât el, iată secretul biruinţii. Unul 

„ împarte pământul arabil, altul dă pădurile, al treilea şterge birurile. 
“Dela . taraba lui, demagogul cu nările în vânt sbiciueşte norodul: 
„Luaţi, mâncaţi! Ale tale dintru ale tale l“ | 

Scormonirea instinctelor vinovate e- suprema ţintă a acestor jon- 
glerii pregătite cu o şcoală savantă şi cu un ritual determinat de 
perverse abilități. Urmăriţi, de pildă, psihologia semnelor în alegeri. 
Cutare gâdilă susceptibilitatea țăranilor cu un snop de grâu, altul 
zăpăceşte pe muncitori cu două ciocane, unul vine cu plugul, altul cu 
ochiul lui Dumnezeu, Biată sărăcime, suptă de toate nevoile pămân- 
tului, cum vor să te fericească matadorii lbertății! Una din tainele 
de căpetenie care a asigurat reuşita partidului țărănist la urnă e em- 
blema secerii, plimbată alături de cămaşa d-lui Mihalache. De ce 
ne-am mira, dacă învățând -din păţania tovarăşilor de arme d-nii 
Maniu-lorga-Argetoianu, cunoscuţii plugari cu palmele bătătorite, au 

adoptat coasa ca blazon al partidului lor, fără să se gândească o' clipă 
măcar la grumajii ce-ar putea să fie sgâriaţi în ziua când partizanii 
sar însufleți și dincolo de vot cu sclipirile subversive ale acestui in- 
strument tăios... Suntem în plină desfașurare de argumente vizuale, 
care de care mai aproape de sufletul celor mulți. Alegătorul e sgu- 
duit de această retorică mută a semnului, imaginaţia lui se aprinde și 
buletinele curg. Sunt convins. că acum în urmă de pildă, la alegerile 
agricole aici în Ardeal, trei sferturi din numărul voturilor date frun- 
tașilor Consiliului dirigent se datoresc acestei invențioase escamotări 
sentimentale. Tot astfel sunt perfect încredințat, că subsemnatul și 
amicii lui ar fi avut deunăzi o victorie sdrobitoare în cezul când ar 
fi primit să îmbogăţească admirabila noastră heraldică electorală cu o 
opincă ciuruită sau niște îmblăcii, bunăoară... 

Supralicitația demagogică a devenit, deci, armă de partid. 

Ce va ieși din această întrecere fără inimă, în care de dragul 
unor succese efemere se aruncă tăciunii aprinși ai revoltei? Se va 
submina ori-ce încredere în omenia claselor conducătoare? Se va pre- 
para sufletul milioanelor aţâțate pe seama unui Spartacus, care cu 
catehism și cu ruble bolşevice va descinde întro bunădimineaţă aici, 
să culeagă ce-au semănat la sate veselii antreprenori ai votului uni- 
versal? Va creşte încă acest val de haiducie politică, sau, după atâta 
amar de făgăduinţi răsuflate, electorul dela țară se va sătura și va 
reacţiona împotriva măscăricilor? Cum va fi oare o asemenea reac- 

țiune a poporului trezit la realitate? Va fi o mișcare sgomotoasă, un 
fel de aufodafe, în care sar arde pe rug toate ins 'gniile dovedite falşe 
pentru a îi înlocuite cu un par tfactiv, menit să arunce ceata proro- 
cilor mincinoşi, — sau va interveni iarăși, pe urma decepţiei, stră- 
vechiul nostru marasm popular, această perdea întunecată după care 
s'au adunat atâtea grămezi de visuri sfărâmate? 

Intrebări, la care e greu să răspundă cineva. Un lucru însă îl 
văd toți oamenii cum se cade: prăpastia spre care mergem. 

lată de ce, până la protestarea maselor scăpate din ghiarele be- 
ției trebuie să protesteze din colțul lui ori-ce creer sănătos şi cinstit. 
Atmosfera aceasta grea de prostire a victimelor electorale trebuie să . 
se curme. In ¿fară de scârba cu care o va respinge bunul simţ, o re- 
glementare pe calea legii ar putea interveni cu măsuri drastice împo- 
triva demagog'lor. In definitiv, dacă s'a creat un minister al Sănătății 
publice pentru o prea legitimă acțiune de h'gienă fizică, de ce nu ne- 
am gândi și la stăvilirea maladiilor sufleteşti, care pentru dezorgani- 
zarea statului pot avea urmări mult mai grabnice şi mai catastrofale 
decât pelagra sau tifosul exantematic! O normalizare pe terenul po- 
litic nu vom avea decât atunci, 'când partidele prin exponențţii lor 
nu vor mai ieşi din cadrul programului oficial mărturisit, şi când ori- 
ce abatere dela acest program cu gândul de-a înfierbânta mulţimea 
pentru un triumf de urne va constitui un delict care-şi va atrage 
rigorile legii.. 

Că pentru. aceste îngrijorări, ce ni se smulg din dorinţa de-a pă- 
stra neștirbită existența unei ţări, noi vom fi stropiți cu noroiul ro- 
tativelor diu Capitală . în numele sfintei democraţii, lucrul e lesne de 
înţeles și absolut suportabil. Intro presă în care isvoarele gentroasei 
doctrine țâşnesc prin călimarele d-lor Honigman şi Biumenfeld, învi- 
nuirea de reacționarism e cartea de vizită cea mai preferabilă .. 


OCTAVIAN GOGA 

CHIOT CÂMPENESC 


Lăsaţi-mă *n vâltoarea câmpului | 
Să fiu un punct în lumea de culori, 
Un bob în gâlgâirea de comori 
Svârlite din răsufletul pământului !.. 


Maş arunca în sănătatea lui 

In zâmbetul de maci şi de cicori, 

În holdele clădite *'ncet de bori, 

Și ’n râsul cald de floare-a soarelui. 


M'aș înfrăți cu sfânta armonie, 
Cu zâmbetul ce auie *n câmpie, 
Cu liniştea, cu umbrele, cu firea, — 


Și suflelu-mi sar odihni 'n verdeață, 


Simţind cum ca o umbră de dulcea fă 
li trece peste ochi nemărginirea ... 


RUGĂ 


O, Doamne, Jă-mi din suflet o albină: 
Neodihnită gâză călătoare 

Peste câmpia-așternut de soare 
Nebună după miere și lumină 

S'alerge peste valuri de suljină, 

An scorburi de genuni să se coboare, 
Să se cufunde ’n fiecare floare, - 
Cântând şi culegând fără hodină... 


AÎncovoiată sub poveri de miere 
De zeci de ori să vină la prisacă, 
Să-şi toarne pretioasa bogăție... 


Și beată de miresme şi plăcere 

„Aripile de grabă să-și desfacă 

Și să se-arunce iarăşi în câmpie|.. 
TEODOR MURĂȘANU 

Glontele șovin și bomba umanitaristă 


Prin simplul fapt că s'a produs, un fenomen social, dacă nu are 
uneori o justificare morală, are în s.h'mb totdeauna o explicație logică. 

Axioma aceasta ne e trebuincioasă pentru analizarea rezumativă ` 
a câtorva întâmplări care depăşesc importanţa cotidianului, și: în fața 
cărora, în loc să încleştăm pumnii sau să căscăm gura, am face mai 
bine să deschidem o.hii. 


kod 
x * 


Nici o jertfă mar fi fost prea mare pentru izbânda principiului 
care a triumfat în războiul actual: autodeterminarea popoarelor şi 
aşezarea lor pe baze firești, deci naționale. 

Mature pentru o viaţă independentă, state noui au ieşit la iveală, 
cum iese puiul când îi e să iasă din ou, nesigur încă și puţin buimac, 
Ae timp ce peste trupurile Germaniei vinovate şi hibridei Austrii, 
a care se adăugau stafia turcă și Bulgaria felonă, drapelele victoriei 
fâlfăiau de la New-York la Bucureşti ; în timp ca peste mormintele 
eroilor căzuţi pentru aceasta o primire plină de făgăduinți se înjgheba 
grandios; în timp ce pe ruinele Verdunului, cocoşul galic trâmbiţă până 
la extrema limită a bătrânului continent înviorat, ca un tragic para- 
dox al vremilor pravoslavnica Rusie se prăbuşea în besna hiului 
asiatic. 


% 
ko * 


Străvechea noutate care e comunismul a început întocmai cum 
mai începuse oridecâte ori dezideratele lui absurde şi în contra firii 
au cercat a fi aplicate. 

Trândăvie, jaf, promiscuitate, lipsă de autoritate: anarhie. Ur- 
mează fatal: foamete, epidemii, moarte. 

Conducătorii sau menţinut (ei, nu doctrina) aşa cum sau men- 
ţinut şi înaintaşii lor în cursul istoriei: 

Exces de autoritate: dictatură. 

Și pentrucă piesa sa jia după program {era să zic pogrom), 
mu e nici un motiv ca ea să nu sfârşească cum a început și cum a, 
mai sfârşit: în sânge. 


k 
% * 


Starea de lucruri dinăantrul Republicei sovietice a sfârșit prin 
-a îngrijora pe inşiși zglobiii dansatori pe vulcan. Aprehenziuni sinistre 
au început a neliniști somnul profitorilor nemulțumirilor popălare, So- 
luția? Bolşevizarea Europei. (Colae de salvare). 


* 
* * 


Tentativa era pe punctul de-a isbuti. Abisul chemând abis, nu 
se putea ca apelurile. haiducilor de la Moscova să nu trezească ecouri 
în păturile putrede din restul Europei. Dar, ca o replică energică isvorâtă 
dintrun superb instinct de conservare colectivă în clipa cea de pe ur- 
mă, cu spontaneitatea unei act reflex, apare fascismul: fenomen la- 
din, Din organismul întremat al peninsulei, Mussolini eliminează comu- 
nismul cu ulei de ricin. Nici că se putea un leac mai adequat unei: 
-ideologii care privea exclusiv stomacul | 

De la semnarea păcii e prima oară când acul barometrului po- 
litic indică „beau fix“. 


* 
* * 


Semnal al trezirii conştiinţei naţionale de pretutindeni, fascismul 
e, de bună seamă, un punct de plecare pentru normalizarea vieții. Tendinţa 
aceasta a manifestat-o fiecare națiune, conform cu desvoltarea istorică 
şi caracterul ei special. 

Vechea tradiţie parlamentară engleză constituind o armă eficace 
şi suficientă, în Anglia, cu duhul blândeţii, aceleaşi voturi care au 
hotărât experimentul Mac Donald, încredințează puterea unui guvern 
conservator. 

Motive identice provoacă în Spania dictatura militară. În Sârbia 
şi Bulgaria, aproape la fel. Acum în urmă, alegerea lui Hindenburg 
la prezidenţia Republicei germane nu-i nici ea lipsită de semnificaţie. 


x% 
% + 


Vra să zică: Europa respinge comunismul. 

Să fie oare cu putință? 

* Dar comunismul vrea binele obştesc (și-l şi făgăduește). 

Comunismul doreşte egalitatea tuturor. Comunismul e dezinteresat, 
e fratern, e umanitarist. 

Atunci, Europa nu vrea fraternitate (cu baioneta). 

Atunci, Europa nu vrea egalitate (în mizerie). 

lacă, nul i 


* 
se + 

Piângi, presă democrată, plângi !.. 


* 
Lui Li 


Din cele spuse, şi de altfel de toţi ştiute, se vede treaba că me- 
todele timorate nu servesc deocamdată la nimic. 

Harta politică sa redus la două puncte cardinale : Roma, Moscova. 
N'ai de ales: ori cu una, ori cu cealaltă. Restul e, vorba poetului, 
literatură. 

Dar există o presă (acuș era'să-i zic pe nume!) carese strădueşte 
zilnic să ne probeze, că această alternativă nu există. Deoarece aici nu 
facem literatură, s'o lăsăm să zică. 


PR 


Războiul între cele două Metropole e demult declarat (un eventual 
schimb de mărfuri nu constitue de cât o eroare și nu modifică nimic). 
Două concepții opuse, două structuri sufleteşti deosebite, şi mai ales 
două metode. 

Fascistul îşi pune cămașa (curios) pe piele. 

Umanitaristul îşi pune cămaşa (a! ce frumos} peste palton. 

Fascistul ştie ce vrea şi-şi urmăreşte ținta. 

Umanitaristul vrea să jie bine şi provoacă dezordini. 

Fascistul impune disciplina şi se supune ei. 

Umanitaristul o subminează hrănindu-se din descompuneri (ca 


viermele). 
Li 


Li % 

Există fără îndoială şi astăzi idioţi cari să vadă în comunism o 
culme a evoluţiei umane. Pe-aceștia nu-i poți schimba, cum nu poţi 
“transforma prin persuasiune scobitorile în chibrituri suedeze. Durnne- 
zeu să-i erte! 

Dar este adevăratul umanitarist: şnapanul! Sub comanda lui, ar- 
matele compuse din delicvenţi de drept comun, din spioni refugiați, 
din dezertori amnestiaţi, din trădători de patrie condamnaţi în contu- 
macie, din oameni fără patrie toleraţi din tembelism sau venalitate, din 
toată drojdia, din toată ticăloşia, din toate gorilele patimilor ancestrale, 
au servit umanitatea punând bombe în edificiile publice (Senatul ro- 
mân, Catedrala din Sofia, etc.), făcând trenurile să deraieze, depozitele 
de muniții să sară în aer, semănând doliu, desnădejde şi demoralizare, 
generalizând Tatar-Bunarizarea. 

“ Dar, cu preţul vieţii atâtor nevinovaţi, tocmai bombelor umanita- 
riste le-a fost hărăzit să trezească noroadele. Câteva gloanțe hotărâte 
s'au îndreptat direct asupra vinovaţilor, dar numai asupra lor. 


% 
k % 


Presa mai sus pomenită s'a alarmat mondial.. 

Am cetit bine: medievalism, obscurantism, șovinism, xenofobie, 
doctrina urei. 

Totuși, anonimii redactori ai acestei prese simpatizează pe față, 
(vezi dicționarul la cuvântul struț) cu asasinatul anonim (bombă, de- 
raiere, etc.). Ca să ne-o dovedească, au înălțat şi înalță Urali de ma- 
culatură. Şi bine fac. Fiecare foaie e un cap de acuzare. Putem sta 
de vorbă. De aceea, de pe cel mai înalt pisc de hârtie ridicat de ei 
le zic lor astăzi: 


Domnilor confrați din presa democrată! 

Cunoaştem foarte bine, prin chiar domniile-voastre, pe toate vic- 
temele glontelui, bastonului sau purgativului şovin, nominal. Cunoaștem | 
foarte bine, iarăşi, și pe agresori, cum spuneţi atât de frumos (şi de- - - 
licat!). Progresele tehnice, tirajul şi mica publicitate v'au permis să ne 
serviţi și fotografii- Foarte amabil. Vă mulţumim. Fiindcă vă place însă 
să vă socotim impersonali şi obiectivi, mar fi stricat să ne faceţi un 
bilanț. Ca să nu răscoliți patimi, aţi fi putut exclude România. Ne-am 
fi mulțumit de-o pildă, dacă aţi fi complectat statistica victimelor fas- 
ciste cu una a victimelor sovietice. Ştiu că e greu, dar cu mijloacele 
de investigație de care dispuneţi aţi fi putut măcar să puneţi în faţa 
numelor asasinaţilor italieni şi ai deportaților spanioli, dacă nu alte . 
nume, cel puţin numărul de tone aproximativ corespunzător de ma- . 
sacrați ruşi. 

N'aţi făcut-o. l l i 

Şi dacă așa stau lucrurile, nu vă mai văicăriţi, fariseilor şi ne- 
cărturarilor, că în contra tradiţiei acestui popor blajin și suferitor, şi 
cu toată onoarea lui de agresiune carnasieră, sentimentul public pre- 


feră astăzi bombei umanitariste glontele şovin. 
i AL. O. TEODOREANU 

Organizarea proprietăților 


— Necesitatea și importanţa organizării — 


Organizarea proprietăților agricole la noi este problema unui 
viitor apropiat, care va frământa mult opinia publică, va da loc unor 
discuţii largi, va deschide noui orizonturi în doctrina şi în practica 
agrară de până acum, şi, în sfârşit, va da mult de lucru guvernelor 
care se vor perinda la cârma țării. Aceasta mai ales în vechiul Regat 
i în Basarabia, unde organismul agrar abia a trecut dincolo de epoca 
nceputului. Aici totul este încă primitiv, fără niciun sistem. Evidenţa 
pământului este un lucru necunoscut, gruparea potrivită pe teren a 
proprietăților o inovaţie abia înţeleasă. Capitalul rural și educaţia 
profesională sunt alte două laturi ale problemei, care până azi nau fost 
nici măcar în mod serios studiate. 

Urgenţa acestor chestiuni stă însă în strânsă legătură cu refa- 
cerea noastră economică. Mai ales după experimentările de până acum 
e lucru cert, că amânarea necontenită a soluţiunilor ar însemna o în- 
târziere vădită a refacerei noastre economice şi o împiedecare inten- 
ționată a progresului nostru economic. Sunt multe și variate motivele 
care determină această urgență. Parte au un caracter general, care 
priveşte întreaga țară, parte un caracter local, care priveşte numai 
provinciile alipite. Să le precizăm : 

1. Necesitatea unei colaborări mai intensive a pământului ca 
factor productiv în refacerea și progresul economic al țării, iată mo- 
tivul cel dintâiu. l 

In materie de politică economică există o normă elementară, 
potrivit căreia progresul economic al unei țări se realizează printr'o 
încurajare şi o colaborare armonică a fufuror factorilor de producţie. 
Fiecare factor produce în raport cu capacitatea sa, cu gradul de des- 
voltare la care a ajuns şi cu situația specială în care se găsește, 
Progresul economic reclamă, deci, ca fiecare factor de producție să 

dispună de l'bertate şi de posibilitatea acţiunei sale, de oarece numai 
așa va putea să evoluieze neturburat în spre bine. Rolul conducerei 
politice e tocmai să garanteze şi să încurajeze această libertate şi această 
posibilitate de acţiune a tuturor factorilor de producţie după impor- 
tanţa şi gradul lor de desvoltare, de oare ce numai aşa se va putea 
asigura colaborarea lor armonică şi numai astfel se va putea garanta 
progresul economic al ţării. A sprijini pe unul în detrimentul celuilalt 
ar fi o greșeală, de oare ce în acest caz perturbaţiunile în producția 
ţării vor fi inevitabile. Fiecare factor de producțe trebuie organizat 
îa mod sistematic, avându-se în vedere condiţiunile specifice ale ţării. 
Numai astfel factorii de producţie vor putea fi capabili de a produce şi 
mult şi bun. l i 

Evident că această normă generală de guvernare economică 
priveşte şi țara noastră. Dacă trecem printr'o apreciere obiectivă toți 
factorii noştri de producție, suntem datori să constatăm că la noi 
pământul e factorul cel mai important. România este și azi o ţară 
eminamente agricolă, în care ocupația principală a populației a rămas 
agricultura, cu toate ramificațiile ei. Aproape 75%, din populația țării 
e alcătuită din agricultori. Industria țărei e îacă prea redusă și prea 
inferioară. Produsele acestei. industrii nu pot satisface nici măcar nece- 
sitățile interne. Afară de aceasta, produsele industriale nici calitativ 
nu pot concura cu cele ale ţărilor occidentale. In urma inferiorităţii 
sale, industria ţărei nu mult poate adăugă ca factor de producție în 
ceeace privește progresul economic al țărei. Prin urmare, nu poate 
ți socotit ca factorul cel mai esenţial de producţie. Astfel la noi rămâne 
pe primul plan, ca factor de producție, „pământul. Produsele lui vor 
putea reface economicește țara şi vor putea asigura progresul ei eco- 
nom:c, Concepţia noastră economică de guvernământ trebue să plece de la 
această axiomă. Prin urmare, pământul trebue organizat ca factor de 
producţie, ca să fie capabil a produce şi mult și bun. Numâi așa vom 
curma cu o zi mai repede criza noastră economică, devenită cronică, 
în care ne zbatem dela război încoace. Regimul actual na admis 
această concepție. El a socotit oportun să aşeze pe primul plan 
industria și capitalul naţional, rămânând pământul pe al doiea plan. 
Tot ce sa conceput de patru ani încoace de actualul regim liberal 
dovedeşte clar şi: precis această preferință. Seria de legi concepute în 
materie economică fac dovada, că sau angajat toate dispoziţiile posi- 
bile şi imposibile pentru încurajarea industriei şi a capitalului, pe cât 
e posibil liberal. Cu atât mai puţin sa făcut însă pentru pământ. 

E o necesitate națională ds netăgăduit aceea de a se încuraja 
industria şi capitalul naţional. Există totuş o limită, peste care nu se 
poate trece cu această încurajare, fără a se primeidui interesele su- 
perioare ale țărgi. Regimul actual, la rândul său, a trecut departe peste 
această limită, legiferână fel și fel ds :- “ticţiuni, din care nădăjduia 
unele avantaje pentru concepția sa -:.uvomică. S tuaţia de azi a ţării 
face însă dovada, că această conceziie economică nu mai corăspunde 
nici timpului şi nici împrejurărilor. Ea nu est» c-pabiiă să refacă fara 
€conomiceşte şi nu va putea garanta progresul ei economic, Să se 

atribuie suprimația în refacerea noastră economică unui factor care 
abia există, să se baricadeze în jurul lui întreaga viață economică a 
ţării, înseamnă o experimentare din cale afară de riscată, şi tot odată 
o tendință vădită a ţine pe loc progresul economic al ţărei. | 

Industria şi capitalul naţional sunt, fără îndoială, un factor eco- 
nomie important, dar să aştepţi refacerea şi progresul țărei dela indu- 
stria care abia există, şi dela un capital prea redus în realitate, în- 
seamnă perpetuarea, nu asanarea crizei economice. Operațiunile ag- 
rare realizate de regimul actual, precum şi paliativele alese pentru 
potenţarea producţiei agricole, sunt departe a se acorda cu importanţa 
pământului ca factor de producţie și cu dispoziţiile legiferate în ma- 
terie de industrie și comerţ. Reforma agrară la noi sa executat fără 
un program bine fixat, prea brusc, descomplectând serios întreaga or- 
ganizare agrară de până acum. Tot ceeace sa realizat are nota su- 
perficialităţii şi a neglijării pământului ca factor de producție. 

O analiză a datelor statistice din viaţa noastră economică dove- 
dește că slăbirea noastră economică merge pas la pas cu descreşterea 
şi degenerarea producţiei noastre agricole. Golurile ivite prin această 
descreştere mau putut fi umplute de produsele noastre industriale, 
astfel deficitul a accentuat slăbirea noastră economică. Aici este cheia 
devalvării monedei noastre. 
| In astfel de împrejurări amăgirea de sine nu e o soluţie. Trebue 
privită realitatea în față; trebue fixat adevărul, care zice că atât ca- 
pitalul cât și industria noastră sunt încă prea slabe ca să realizeze : 
eforturile preconizate de regimul actual. A persista, deci, şi pe mai de- 
parte în această concepţie, înseamnă a se da ţării o politică econo- 
mică greşită. Trebue să ne îndreptăm privirile spre celalalt factor de 
producție, spre pământ. Acesta trebue bine organizat, ridicându-se ca- 
pacitatea lui de a produce. Pământul, armonic repartizat în unități de 
producţie, bine echipat cu toate elementele necesare producţiei, va pu- 
tea asigura prin produsele sale atât refacerea noastră cât şi progresul 
nostru economic, 

Evident, această organizare se va putea realiza fără să se ne- 
glijeze industria şi capitalul naţional. 

2. Necesitatea unei unificări a organismului agrar peste întreaga 
fară este motivul al doilea care impune de urgenţă organizarea pro- 
printăților. 

România are azi două organizări agrare deosebite. Una în Ardeal 
şi Bucovina, alta în vechiul Regat și Basarabia. Centrul de gravitate 
economic al acestor organizări este nesigur, iar structura de drept 
şi de fapt a proprietăților este diferențiată. Unitatea politică a unei țări ar 
reclama şi o unitate în structura ei agrară. Dar acesta e un ideal 
care la noi nu seva putea realiza, dat fiind felul cum e alcătuit statul 
nostru. Rămâne însă de realizat o uniformizare a acestui organism, ceea- 
ce uşor se poate ajunge prin organizarea sistematică a proprietăţilor. 
Acelaş sistem de evidență a pământului peste întreaga ţară, o grupare 
“la fel pe teren a proprietăților, o educaţie profesională similară și 
institute similare pentru asigurarea capitalului rural, toate sunt ele- 

mente care vor produce în timp scurt o organizare uriformă celor 
: două organisme agrare din România. La acestea trebuie să se mai adauge 
: şi crearea unui centru de gravitație economică în Capitala ţărei, unde 
trebuesc concentrate nu numai arterele acestui organism, ci şi firele în- 
tregei vieţi economice. 

3. Potențarea producției agricole prin reconstruirea organismului 
agrar descomplectat de operaţiunile agrare ale statului este al treilea 
motiv pentru soluționarea urgentă a organizării proprietăţilor. Ro- 
mânia, înainte de operaţiunile agrare, era o ţară latifur.diară. Aproape 
40%, din pământul ei cultivabil era în mâna proprietăţii mari. Aceste 
proprietăți, mai ales în Ardeal şi Bucovina, au fost bine echipate, având 
un inventar remarcabil, capital rural din belşug şi educaţie profesională 
suprapusă, Astiel pregătită, această categorie de proprietate era capa- 
“bilă a produce şi mult şi bun. Incontestabil, ea a şi produs atât încât 
a satisfăcut toate necesitățile interne și a asigurat un surplus important 
pentru export. Proprietatea mică, la rândul ei, faţă de cea mare, a re- 
prezentat aproape 60%/, din întreg pământul cultivabil al ţărei. Această 
categorie de proprietate nu- era: însă așa de bine. echipată ca cea mare, 
mavea inventarul necesar, nu dispunea de capitalul rural suficient, în 
sfârșit nu avea nici educaţia profesională corespunzătoare. In astfel 
de împrejurări, era ceva natural ca produsele sale să nu poată egala 
pe cele ale proprietății mari, nici în privinţa cantității, nici a cali- 
` tăţii. In această situație a categoriilor de proprietate, se înţelege, cen- 
trul de grăâvitate al producţiei agricole era concentrat la proprietatea mare. 

In general, este de remarcat că toate categoriile de proprietate, 
atât cea mare cât şi cea mică, s'au bucurat de o integritate organică, 
neavând puncte de defecţiune. Astfel, ele au avut toată capacitatea și 
posibilitatea de a produce și mult şi bun. Pe lângă perfecțiunea lor 
organică, proprietățile au mai fost şi menajate de stat printr'o politică 
economică potrivită, care a garantat producătorilor o mare rentabilitate 
a producției agricole. 

După operaţiunile reformei agrare, situaţia proprietăţilor s'a schimbat. 
Azi, atât proprietatea mare cât şi ce mică au puncte de defecţiuni organice, 
care le diminuează capacitatea şi le împiedecă de a desvolta forțele lor 
producătoare. 

In urma operaţiunilor de expropiere, tăcute poate prea grăbit, pro- 
prietatea mare a fost mult redusă. Azi, abia 10%. din pământul culti- 
vabil este în mâna acestei categorii de proprietate. Această întindere e 
insuficientă pentru culturi intensive, pentru satisfacerea necesităţilor 
interne şi pentru asigurarea unui surplus pentru export. Sunt convins 
că împotriva tuturor năzuințelor, reducerea excesivă a pământului cul- 
tivabil la proprietatea mare nu va putea fi înlocuită cu o cultură mai 
intensivă a terenurilor rămase în cadrele acestei proprietăţi. Astfel 
intensificarea proectată nu va putea asigura rezultatele din trecut. 
Această reducere forțată a proprietăţei mari constitue azi primul punct 
de defecțiune al acestei categorii de proprietate. 

Operațiunile agrare de expropriere, afară de reducerea forțată a 
proprietăței mari, au mai adus şi alte inconveniente economice. Felul 

cum aceste operaţiuni au fost realizate a produs o schimbare bruscă în 
persoana proprietarului, a oprit orice iniţiativă particulară şi a sub- 
minat evoluția agrară naţională în momentele cele mai potrivite, lăsând 
neexploatate conjuncturile bine venite de a se creia o clasă socială ro- 
mânească suprapusă în Ardeal..La aceasta se mai adaugă, că prin ex- 
propriere sa desființat chiar și. siguranţa şi stabilitatea dreptului de 
proprietate. 

la urma propagandei deșanțate, făcută de unele partide politise, 
atmosfera în jurul proprietății mari este azi cam ostilă. Sa aclima- 
tizat în opinia publică şi în păturile populare convingerea, că pămân- 
tul ar trebui să fie un monopol pentru ţărani, iar proprietățile mari 
ar trebui să fie desființate. X . l 

Sub apăsarea acestei opinii publice, organele de executare a 
operațiunilor de expropriere. sunt pe de o parte prea radicale, pe de 
altă parte nu mai sfârșesc cu exproprierile. Astfel, proprietățile mari 
nu mai au siguranța zilei de mâine, şi aceasta constituie al doilea 
punct de defecțiune, care roade az: la temelia proprietății mari, în 
urma căruia ea nu-și poate desvolta în întregime forțele sale de producție. 

Operațiunile agrare, executate în mare grabă, mau asigurat timpul 
de tranziţie pentru trecerea pământului dela proprietatea mare la 
- cea mică. In lipsa acestei posibilităţi de tranziţie, lichidarea proprietăţii 
mari sa făcut fără pregătire, cu pierderi enorme pentru ea şi în ge- 
neral pentru întreaga viață ecbnomică a țărei. Sa nimicit munca multor 
decenii, făcută după un program bine chibzuit, sa prăpădit un inventar 
remarcabil și s'a szos din activitate o generație întreagă de profe- 
sioniști, care azi sunt parilori de foame. Această lichidare forțată 
constituie al treilea punct de defecţiune a proprietății mari. 

` Proprietatea mică, prin operațiunile agrare ale statului, a câști- 
gat şi ca importanţă şi ca întindere. Azi aproape 90%, din pământul 
cultivabil din întreaga ţară este în mâna proprietăţii mici, adică în 
mâinile micului cultivator. Odată cu trecerea pământului cultivabil sa 
transpus și punctul de gravitație al producţiei agricole dela proprietatea 
cea mare asupra proprietății mici. Azi proprietatea mică e aceea care 
trebuie să producă mult și bun, ea e datoare să asigure toate nece- 
sitățile interne și surplusul pentru export. 

Se pune acum întrebarea, dacă proprietatea mică, dacă micul 
culiivator, poate satisface aceste îndatoriri, care sunt ale pământului 
cultivabil al ţării? Răspunsul la această întrebare este scurt, Mica 
proprietate nu poate satisface, deocamdată, acestei îndatoriri, pentrucă 
proprietatea mică sufere şi ea de defecţiuni organice. Ea nu dispune 
mai întâi de capital rural potrivit şi uşor. Micul cultivator e lipsit de 
bani şi ware posibilitatea de a ajunge la capitalul necesar pentru 
echiparea potrivită a gospodăriei sale cu instrumentele necesare unei 
culturi mai bune a pământului. Astfal, el e nevoit să muncească pă- 
mântu! cu instrumente rudimentare, în urma cărora producția agricolă 
scade şi degenerează necontenit. Pe vremuri, în Ardeal, patru mari 
institute financiare privilegiate de stat au asigurat proprietăţilor capi- 
talul rural necesar pentru producția agricolă. Azi, aceste institute nu 

mai sunt. Statul nu sa îngrijit de înlocuirea lor. Astfel, proprietatea. 
stă fără posibilitatea unui credit rural. In lipsa acestui credit sufere 
şi evoluţia agrară naţională, de oare ce elementul românesc nefiind 
sprijinit nu poate prinde teren faţă de elementele minoritare, care au 
rămas bine situate pe urma poiiticei de opresiune din trecut. Această 
lipsă de credit rural este primul punct de defecţiune organică a pro- 
prietăței mici. 

Micul. cultivator nu dispune de educaţia profesională necesară 
unei culturi agricole intensive. Lipsa acestei educaţii profesionale are 
două repercursiuni la ţăranul nostru. Una e .că tot ceeace produce el, 
faţă de ceeace a produs marele proprietar înainte, apare cu totul 
inferior; apoi înseamnă nu numai o descreştere cantitativă, ci şi una 
calitativă. 

Prin operaţiunile agrare, statul a trecut mult pământ cultivabil 
asupra proprietății mici. Operațiunile de împroprietărire, cu care s'a 
realizat această trece.e, au avut însă un caracter provizoriu. Nu sa 
făcut definitiv formele legale, măsurătoarea la faţa locului; iar în Ar- 
deal şi Bucovina înregistrările în cărțile funduare. Astfel țăranul mare 
încă constituit dreptul său de proprietate asupra lotului de împroprie- 
tărire. Urmarea firească a acestui provizorat e că țăranul nu munceşte 
lotul primit ca fiind proprietatea sa, îl socoate încă nesigur, şi astfel 
munca lui are caracterul inferiorităţii. 

Această nesiguranţă a dreptului âsupra lotului său constituie al 
treilea punct de defecțiune, care atinge însă numai proprietățile mici 
realizate prin operaţiunile de împroprietărire. 

La defecţiunile organice, atât ale proprietăţi mari cât şi ale celei 
mici, se mai adaugă și lipsa unui regim" economic chibzuit, care să 
garanteze rentabilitatea producţiei agricole. Apoi, neajunsuriie de co- 
municaţii, greutăţile de export, lipsa de debuşeuri interne și externe. 
Toate aceste împreună fac ca producţia noastră agricolă să descrească 
şi să degenereze din zi în zi. In zadar sunt toate paliativele la care 
recurge guvernul, această slăbire nu se opreşte, Az! mari întinderi de 
pământ rămân necultivate, sămânța întrebuințată e de o calitate infe- 
rioară, neselecționată. Cultura plantelor industriale e aproape imposibilă. 

4. Necesitatea fixării pământului în vechiul Regat şi în Basa- 
rabia este al patrulea motiv pentru organizarea proprietăților.. Se ştie 
că în ţările cu organizațiuni de drept mai avansate pământul e evi- 
dențat prin registre publice, care fac o dovadă exactă asupra lui şi 
asupra tuturor drepturilor ce-l ating. Această evidențare e ceeace se 
chiamă fixarea pământului, care la rândul ei era două urmări bine 
făcătoare în viața economică, şi anume : 

a) asigură mai întâi stabilitatea dreptului de proprietate și b) preface 
apoi pământul în obiect sigur de ipotecă pentru creditul rural. 

In vechiul, Regat și Basarabia, pământul nu este încă fixat. Incon- 
testabil, există şi aici un îel de evidență, care însă este atât de infe- 
rioară încât nu asigură în mod conştient modul de proprietate şi nici 
nu preface pământul în obiect sigur de ipotecă. Aceasta mai ales la 
proprietatea mică. In urma acestei împrejurări, creditul atât de necesar 

în viaţa economică ma luat de bază în mod serios pământul ca ipo- 
tecă. De aici urmează, că creditul ipotecar aici nici nu s'a prea des- 
voltat şi nici nu s'a prea practicat în aşa măsură ca în proviinciile 
unde evidența pământului era mai perfectă. 

In urma operaţiunilor agrare, proprietatea mică a sporit simţitor, . 
Astfel, sistemul de evidenţă de odinioară, care poate era bun pentru 
proprietatea mare, azi e chemat să servească pentru cea mică. Acest 
sistem însă, nefiind potrivit, nu mai răspunde nici timpului şi nici ne- 

` cesităților economice de azi. El trebuie înlocuit printrun altul, care 

să răspundă împrejurărilor de azi. Azi e necesară o evidență bună a 
pământului, care să facă dovada exactă despre porțiunile de pământ, 
despre persoana proprietarului și a tuturor drepturilor ce ating pă- 
mâutul. Aceasta se va face prin fixarea pământului în registre potri- 
vite, în mod sistematic şi bine chibzuit, — în cărţile funduare. 

Prin fixarea pământului va creşte în mod simţitor puterea de 
credit a țărei față de străinătate. Vechiul Regat și Basarabia alcătuesc 
două din trei părți a ţărei întregi, deci pământul lor va ridica mult 
baza de ipotecă pentru creditele viitoare. Capitalul străin vine și se 
aşează bucuros acolo unde el este garantat. In țările unde există cărți 
funduare, proprietarii beneficiază în măsură mai mare de credite decât 
acolo -unde ele încă nu sunt introduse. Chiar capitalul străin este bun 
bucuros să se plaseze în mod particular asupra proprietăților particu- 
lare, dacă registrele cărților funduare sunt bine făcute și bine admi- 
nistrate. l 

Desvoltarea vieții noastre agricole reclamă de urgență un mare 
capital rural, ușor şi potrivit; ea are nevoie de credite pe durată mai 
lungă, în condițiuni lesnicioase. lar aceste credite nu pot fi decârcre- 
ditele ipotecare. 

ION IACOB 

-< Farmecul 


Când a înţeles că era ca şi logodită, zâmbi în silă pentru a-ş 
ascunde turburarea; dar nu cuteză să zică o vorbă, de teamă ca tre- 
murarea glasului să nu trădeze golul desamăgirii ce deodată se fă- 
cuse, imens şi dureros, în pieptul lu. | 

-Să renunţe, aşa dintrodată, la un vis ce de-abia începuse a i-se 
înjgheba în închipuire ?.. Ce lovitură neașteptată ! 

„Dar ea, întotdeauna fusese atât de prietenoasă cu dânsul! Când 
privirile lor se întâlneau, ochii ei sclipeau ca de o mare bucurie, şi ` 
din zâmbetul cu care îl întâmpina de câte ori îşi dădeau mâna, grăia 
o simpatie ce crezuse că-l putea îndreptăți la toate speranţele... Să 
fi fost o simplă cochetărie? -` 

Revenit din prima turburare, începu încetul cu încetul a-și re- 
clădi toate iluziile pe care „prietenul bine-voitor“ i le risipise cu o 
singură vorbă. ; 

„Ca şi logodită...“ Şi ce? Atâţia părinți nu sunt cari își logo- 
desc copilele, neştiutoare încă de simțirea ce trebuie să lega două 
suflete destinate a-şi trăi viaţa toată unul pentru altul? Atâtea copile 
„nu sunt care, tocmai în această neştiință a lor, primesc fără revoltă, 
îa obicinuința supunerii şi ascultării, hotărârea părinților ?.. 

Dar un moment poate veni, când ochii neştiutori se limpezesc, 
când inima f:cundată de o simţire nouă și nebinuită până atunci se 
deschide altor dorințe şi se avântă, tânără și svăpăiată, spre alte as- 
piraţii... Də ce, pentru dânsa, acest moment mwar fi fost acela, când 
pentru prima oară ochii lor sau întâlnit, şi mâinile lor s'au atins? 


* 
* * 


Și iată că, din simțirea dureroasei desamăgiri, nădejdea, şi cu 
ea văpaia dragostei, se ridicară mai puternice şi mai mistuitoare de 
cât ori când. 

Nici odată nu-și simțise inima svâcnindu-i atât de neastâmpărată în 
pieptul plin de o dulce senzaţie, ca acum, gândindu-se la farmecul 
îmbătător al acestei apariţii încântătoare care era Ea; ea, aşa de gin- 

gaşă în veselia ei blândă şi înțeleaptă, atât de delicată și distinsă în 
toate mişcările ca şi în vorbele ei; şi mai presus de toate ochii, pri- 
virea ei atât de șăgalnică și duioasă în acelaş timp, făgăduitoare de 
¿ate comorile unui suflet numai de dragoste şi bunătate. 

Ea a altuia 2... Niciodată ! niciodată! 

Şi dacă, cu toate acestea... 

Nici o vorbă de dragoste nu se schimbase până atunci între 
dânşii. Avea el vre-un drept să crează în simpatia, în prietenia ei?... 
Dar dacă, cu adevârat, dimpreună cu mâna, era făgăduită şi inima ei ?... 

Işi lipi fruntea înfierbântată de geamul rece, şi plânse copilăreşte. 

+ * * 

Tremurând deschise ușa și intră sfios... Ea tresări când îl văzu 
aşa, pe neaşteptate... 

Nu mai era veselă şi zâmbitoare ca altă dată. Intăşurată într'o: 
broboadă roşie peste piept se făcu tot aşa de roşie, îngânând încurcată 
vorbe despre o răceală... i 

Apropiindu-se, dânsul simți că aşa trebuia să fie.. 

— Nu visai să mă vezi astăzi, — începu el tot atât de încurcat 
acum ca şi dânsa. Dar voiam... trebuia numai decât.. să te întreb 

ceva... Să mă scapi dintro mare, dintro foarte mare îndoială, care... 
| Ea îl asculta fără a părea surprinsă, — jignită totuşi de această 
situaţie nouă şi neaşteptată în care se găseau amândoi. 

El se opri. O simţire de descordare,. ca o tristă şi dezolatoare 
mahmurie după o cheltuială nesocotită, nebunească, de energie ner- 
voasă, îl lasă deodată atât de abătut, în cât gândurile începură a i se 
turbura în minte şi vorbele a i se încurca în gâtlej. 

Ea îl privi acum întrebătoare, pe când gsnele-i clipaau, ca de 
o uşoară emoțiune. 

— Am auzit, urmă el însfârșit schimbând glasul şi încercând să 
zâmbească, — am auzit că ești logodită... 

— A, nu! — şi se roşi iar, — nu încă... 

— După toate formele nu, dar... „ca şi logodită“, — așa mi 
sa spus. Şi... 
— Şi2.., întrebă ea cu o tremurare de nerăbdare în glas. 

— ŞI... am ţinut să fiu cel dintâi care să-ţi aduc felicitările mele... 

ION GORUN 

Reforma agrară în țările vecine 


Nu.puţine sunt semnele care ne arată marea nemulţumire ce s'a 
creiat pe urma unei greșite sau vinovate aplicări a reformei pămân- 
tului. Amărăciunea este accentuată mai ales în nouile provincii, unde 
cel de al doilea principiu al legii agrare, cel naţional, care trebuia 
să primeze, a fost călcat în picioare fără vreun motiv binecuvântat, | 
Pentru a demonstra gradul! de rătăcire al administraţiei noastre, care 
şi-a permis să se abată dela principii recunoscute ca imutabile, vom 
arăta mai jos în rezumat, cum au înțeles statele împrejmiuitoare să 
se comporte față de aceleaşi principii. Din aceste rezumate se va ve- 
dea, că în timp ce la noi, în multe părți, pământul expropriata de- 
venit un obiect de sp=culă sau s'a distribuit unor elemente cari subt 
raport patriotic nu prezintă prea multe garanţii, statele vecine își cre- 
iază prin acest mijloc noui pături sociale, pe care în vreme de pri- 
mejdie să poată conta cu certitudine, fie în interior, fie în exterior. 
Operațiunile noastre de reformă agrară nefiind terminate, învățătura 
trasă din vecini, pe lângă un singur dram de înțelepciune şi preve- 
dere politică, s'ar mai putea încă pune în valoare. 


* 
x * 

In Uvgaria, la realizarea reformei pământului nu s'a avut în ve- 
dere decât scopul politic, neglijându-se cu desăvârşire acela social şi 
economic. *) 

După cele două revoluţii pătura socială mijlocie bolşevizân du- se, 
prin reforma pământului se încearcă restabilirea echilibrului de mai 

"nainte prin îmbrăţişarea elementelor de încredere. In anii 1920—21 sa 
adoptat ideia regentului Horthy de a se pune bazele unei noui pături 
sociale, recrutată din rândul „vitejilor“ din războiu, recomandaţi de o 
comisie speci alā a ministerului respectiv. 

pă “e se distribuie după gradul „Vitejilor“. Ostașul de rând 
prime: - ivaăre, şi de aci încolo lotul se măreşte progresiv. Ofi- 
nu pup” iod obțin între 100—200 iugăre, generalii 200, 


*; Vezi Pesti Hirlap din 20 August 1925. 

Pământurile pe care se împroprietăresc „viterjii“ au fost expro- 
_priate sub titlul de „contribuţie pentru refacerea ţăriis. Proprietăţile 
expropriate în felul acesta ating cifra de 400.090 iugăre cadastrale. 

Până în momentul de față au fost împroprietăriți 6000 de „viteji“, 
între cari 1500 ofiţeri. Improprietăririle acestea se îndeplinesc cu un 
fast deosebit, făcând să reînvie toate. ceremoniile medievale maghiare, 
la care ţin să ia parte toate celebrităţile vieții publice. 

Promovarea „vitejilor“ se face succesiv; an de an, astfel că 
aceşti pretorieni ai lui Horthy vor ajunge cu vremea cel mai impor- 
tant factor politic şi social. 

Refugiații din Ardeal şi din celelalte provincii pierdute se bucură 
de numeroase şi mari privilegii. Pe seama acestora cumpără şi distribuie 
pământ Banca Altruistă. Li se dă un lot egal cu acela avut la domi- 
ciliul de origine. 


* 
* * 


In Ceho-Slovacia pământurile secularizate se împart în baza legii 
din 30 lanuarie 1920. *) Oficiului funciar al Statului distribuie solul 
celor îndreptățiți, după categorii, urmărind deopotrivă scopuri eco- 
mice, sociale şi naţionale. Printre cele din urmă intră: 

a) o dreaptă repartiție a pământului după naţionalităţi; l 

b) readucerea în ţară a celor vreo 2.300.000 emigranți cari tră- 
iesc în afară de granițele Republicii. cehoslovace ; 

c) împroprietărirea legionarilor şi a persoanelor aparţinând forţei 
armate, precum și a descendenților acelora cari au. murit pentru patrie. 

Pământul trebuie astfel distribuit celor îndreptăţiţi, încât să-şi 
poată organiza exploatări independente. 

Pământul poate fi atribuit cu titlul de proprietate individuală sau 
colectivă, sau dat în arendă. 

Legea din 11 Martie 1920acordă credite ieftine pentru înlesnirea 
operațiunilor agrare şi anume : credit de achiziţiuni, de exploatare şi 
de construcții. 

Legionarilor, invalizilor şi văduvelor de războiu li se acordă 
credite suplimentare, speciale, din fondurile destinate exclusiv pentru 
ajutorarea acestora. 

Până la sfârşitul anului 1923 au fost împroprietăriți 6218 legionari. 
In afară de aceasta s'au format 26 ferme-model pentru legionari, pre- 
cum şi o mare colonie de 966 ha. 

Colonizările se fac mai ales în Slovacia şiîn Rusia subcarpatină, 
va să zică acolo unde elementul naţional este în inferioritate. 

Până la sfârşitul anului 1924 s'au făcut colonizări pe o întindere 
de 13,000 ha, plasându-se 900 familii. 514 familii au fost grupate în 24 
comune nou fondate, acordându-le tot felul de subzidiri, iar alte 10 
sunt în curs de construcțiune. In scopul colonizărilor mai este rezervat 
un teritoriu de 112,000 ha. 


*) Ant. Pavel, Les bases et les effets dela Reforme foncière en Tcheco-Slo- 
vaquie, Prague 1925. | 

„Oficiul funciar“ a acordat coloniștilor un credit de 43 milioane 
coroane în scopuri achizitive şi costructive. 


* 
* * 


Din punct de vedere al legiferării, lugo-Slavia este unul din; 
puţinele state cari m'au reglementat reforma pământului. Dar numai: 
din acest punct de vedere, căci de fapt noua repartiție a pământului 
Sa făcut mai radical ca oriunde. In măsurile luate de organele admi- 
nistrative principiul naţional a fost respectet integral. Aceste măsuri 
se bazează pe un singur decret-lege din anul 1919, care desfiinţează: 
latifundila, lăsând maximum 500 iugăre proprietarilor cultivatori şi: 
maximum 100  iugăre persoanelor morale, sau celor cari dau în arendă. 
Cetăţenilor străini li s'a luat tot pământul. 

De binefacerile reformei agrare, după însuş textul decretului- 
iege, nu se vor împărtăşi decât cetățenii de origine slavă. Minoritarii,. 
printre cari și românii, nu au primit nicio palmă de pământ. 

Slavii se împărtăşesc la repartiția pământului în următoarea: 
ordine : a) voluntarii din războiu, b) coloniștii, c) cei lipsiţi de pământ. 
Cei de subt a) şi b) primesc minimum 8 jugăre, plus */, de iugăr loc 
de casă, iar cei de sub c) după putință. 

Coloniştilor maghiari li sa luat nu numai pământul întreg, ci și: 
casele zidite pe cheltuiala proprie. 


+ 
* * 


Am adus aceste câteva pilde din vecini, pentruca să atragem şi: 
indirect atenţiunea organelor noastre oficiale şi opiniei publice asupra 
laturei naționale a reformei agrare, pe care aplicaţiunea administraţiei 
noastre a ignorat-o întrun mod condamnabil. 

Elementele noastre patriotice din Ardeal și Banat au fost excluse: 
dela binefacerile acestei reforme, şi parcă nimeni nu se gândește că 
nu toţi vecinii ne sunt prieteni, că nu se ştie momentul când va trebui 
să ne măsurăm patriotismul la frontiere. 

Constituiţi în stat naţional, noi credem că nu maie posibil să men- 
ţinem acest sentiment prin simple apeluri la jertfă, în timp ce bene- 
ficiile se canalizează în spre elementele dubioase, pe care niciun fir: 
de nisip din clădirea României-întregite nu se poate sprijini. 


P. NEMOIANU 

„Cetăţenii de onoare“ 


— Nedreptăţi făcute invalizilor de război — 


In două articole apărute în paginele acestei reviste am căutat 
prin câteva vxemple să arat starea jalnică a invalizilor de război din 
țara noastră. Mă voi încerca să arăt mai j»s, spre o mai bună înţele= 
gere a celor spuse, cum a putut un invalid de război să-şi câştige 
drepturile sale. 

Invalidul e un ostaş din cadrele active sau de rezervă ale arma- 
tei, care are o infirmitate căpătată sau agravată îa serviciul militar de 
război. Cuvântul: infirmitate, în cazul de care e vorba, cuprinde în 
sine nu numai lipsa sau anchilozarea unui organ al corpului, dar pre- 
supune şi o boală incurabilă, care dă incapacitate de lucru; cum ar 
fi tuberculoza. Să fim bine înţaleşi, nu orice boală îți dă dreptu! de 
a spune că eşti invalid de război. Dar aci noi nu vom intra în amă- 
nunte medicale. Vom cerceta numai procedura îndeplinilă, care a pre- 
zintat multe lacune, și care a făcut multe neajunsuri foștilor luptători 
cu drept de pensie din partea statului. 

in urma unei răni sau a unei boli căpătate sau agravate în tim- 
pul războiului, (războiul a fost socotit ca începând din 1914 până la 
1. Aprilie 1921, când armata atrecut pe picior de pace) ostașul tre- 
buia să fi fost internat întrun spital militar. Da acolo a fosttrimis în 
faţa unui consiliu de reformă, sau a cerut el însuși aceasta printr'o 
petiție, la care a anexat certificatul medicului respectiv şi biletul de 
eșire din spital: pe cala erarhică, dacă militarul a fost activ sau mo- 
bilizat la data cererei, prin cercul de recrutare, direct, dacă era lăsat 
la vatră. A 

Cererea aceasta şi vizitarea solicitatorului de către consiliul de 
reformă medical frebuia făcută (după legea din 2 Septembrie 1920 re- 
feritoare la ce: cari au luat parte la războiul pentru întregirea nea- 
mului și urmașii acestora, orfani şi văduve) până la data de 1 Apri- 
lie 1923, adică cu doi ani în urmă după trecerea armatei pe picior 
de pace. „aci 

Ministerul de Război îusă, văzând marile cereri îndreptățite ale 

multor ostași, a prelungit acest termen cu încă doi ani, adică până 
la I Aprilie 1925. Dar numai pentru gradele inferioare, pentru oji~ 
feri nu. ; 

Care să fi fost motivele, pentru ca acest termen să fie prelungit cu 
doi ani numai pentru gradele inferioore, iar pentru ufiţeri să fie oprit la 
1 Aprilie 1923, n'am putut pricepe. Cu toata că această măsură pri- 
vitoare la prelungirea termenului până la 1 Aprilie 1925 a fost luată 
petru gradele inferioare, mau putut avea cunoştiință de ea mulți din- 
tre foştii luptători, din cauză că n'a fost publicată și afişată îndeajuns, 
mai ales la sate. Astfel, o măsură bună aurămas so ştie numai cei 
Cari au luat-o. 

Dar și mulți din cei cari sau prezentat în fața consiliilor de 
reformă au fost respinși, pe motiv că mau avut biletul de eşire din. 
spital din timpul campaniei. N'a voit nimeni, sau wa ştiut cine să-i în- 
vefe pe bieţii soldați, să-și ceară şi să-și păstreze acest act. Dacă mai 
adăugăm la aceste neajunsuri şi faptul că în consiliile de reformă de. 
pe lângă fiecare corp de armată medicii militari au fost de-o severi- 
tate excesivă, nereformând din armată decât pe ostașii aflaţi pe pragul 
morții, ne putem da seamă ce mare nedreptate s'a făcut foştilor com- 
batanți. 

Trecem acum la ofițeri. Am văzut că legea cu ei fost și mai 
vitregă. Termenul dela i Aprilie 1923 neprelungindu-se, mau putut 
trece prin acesta consilii, decât prea puţini din cei cari aveau acest 
“drept. Cu toate acestea, printr'un ordin de birou al. ministerului de 
Război s'au mai reformat şi după 1 Aprilie 1923 vreo 60—80 ofițeri 
ca invalizi de război. Ministerul de Finanţe a refuzat însă, şi refuză 
şi acum, plata pensiunii acestor bravi ostaşi, mai toţi bolnavi de tu- 
berculoză, pe motiv că acest drept lau câștigat după termenul pre- 
scris de legea din 2 Septembrie 1920. Trei din cei 60—80 ofiţeri, con- 
ştienţi de dreptatea cauzei lor, au dat ministerul de Finanţe în jude- 
cată, şi după mai multe înfăţişări au câştigat pensia de invalid de 
război. Curtea de Casaţie a stabilit şi o jurisprudenţă, cu ocazia pro- 
cesului căpitanului Hie Stricatu, prin decizia nr. 864 din 1925, în ma- 
terie de pensie militară la ofițerii invalizi. Restul ofițerilor invalizi, 
fiind, după cum am spus mai sus, bolnavi și în majoritate săraci, wau 
avut nici timpul şi nici mijloacele materiale ca să se judece fiecare în 
parte, după cum dorește ministerul de Finanţe, și astfel au rămas pe 
drumuri să cerşească, ei, ostașii mândri de. altă dată, mila dezertorilor 
şi a îmbogăţiţilor de pe urma suferinței lor. 

lată cum, şi juridiceşte, dreptatea e de partea celor 60—80 ofiţeri 
invalizi, fără pensie, ne mai vorbind de dreptul sfânt al ostaşului in- 
firm de pe urma războiului. D. ministru de Finanţe se poate felicita 
că a putut face economii la departamentul d-sale cu pensia de foame 
a ofițerilor bolnavi de mai sus, invalizi din război. Dar să nu pedep- 
sești, Doamne, pe cei cari fac păcatul de neertat, de a lua pâinea 
de la gură ostaşului bolnav £.. 


C. ARGINTARU 
— ofițer invalid — 


1287 | 
© BCUCIuj 





“Săptămâna politică 


— Fapte și comentarii — 


“Guvernarea de mâine 


Rezultatul neaşteptat al alegerilor agricole a pricinuit, pe-alocuri, 
o dezorientare vremelnică a opiniei publice dela noi. Graţie propa- 
gandei interesate a unor anumite gazte fără răspundere, şi grație a- 
„celora dintre partidele de opoziție care au incercat să atribuie un 
caracter politic unei instituţii pur. profesionale, s'a produs, pentru câtă- . 
va. vreme, un soi de eclipsă paiţială a realităţilor. Mulţi sau grăbit 
“să tragă concluzii ptecise şi imediate dintro victorie dubiuasă, fără 
miciun tâlc electoral, şi mau fost puţini aceia cari, văzând comentariile 
tendențioase ale presei din strada Sărindar, şi-au închipuit că prob- 
lema succesiunii la guvern a şi fost rezolvată de alianț: ocazională a 
conglomeratului naționalo-sărănist. 

„Astăzi, lumea a început să se desmaticească. In frumosul tablou 
au început: să se zărească disimulatele crăpături. Oamenii cu bun simţ 
au început să vadă limpede primejdia unei biruințe reale a demagogiei. 

In această privinţă, credem noi, declaraţiile făcute de d. O.ta- 
wian Goga ziarului Indreptarea, precizează fără mult înconjur  adevă- 
rata situaţie în care ne găsim. D. O .tavian Goga, fiind întrebat asupra 
înţelesului recentelor alegeri pentru Camerele agricole a precizat dintru 
început, că nu se poate trage din rezultatul lor nicio concluzie asupra 
succesiunii la guvern, fiindcă ele n'au fost o consultare politică propriuzisă. 


- — „Dacă ar fi însă să am o părere asupra indicaţiilor ce se 
„desprind din -constatările actuale, a adăugat d. Octavian Goga, atunci 

aş zice că în măsura în care agitațiile nesăbuite prezintă sorţi de iz- 
bândă, în aceiaş măsură restabilirea ideii de ordine se impune cât 
mai grabnic la noi în țară. Nu cred că România de azi, cu stările ei 
interioare de mozaic sufletesc neînchegat încă, şi cu vecinii ei din 
toate părţile, îşi poate permite luxul unor zguduiri sociale pricinuite 
de lozince subversive. Războiul civil mi se pare detestabil totdeauna, 
în orice caz el nu poate începe înainte ca războiul național să fie un 
capitol încheiat în viaţa unui popor. Eu nu văd încheiat încă războiul 
nostru național, şi de-aceea refuz ori-ce evoluție de doctrină spre ca- 
techismul dela Moscova. Cred, de-asemeni,că instinctul politic sănătos. 
care povăţuieşte masele noastre, cu toate eclipsele lor trecătoare, nu 
de-aceia a respins regionalismul ardelean ca să-l înlocuiască cu exal- 
tările Basarabiei. Centrul de greutate al țării nu-l putem îndruma spre 
“Tatar-Bunar. lată de ce, dacă ar fi să trag o concluzie pentru ziua 
de mâine, aș crede că astăzi un regim de muncă rodnică nu poate fi 
inaugurat decât de către un guvern, care din primele zile restabilește 
prestigiul autorităţii. Taina acestei regenerări morale e astăzi încă tot 
` în mâinile generalului Averescu.“ 


Ocupându-se apoi de născocirile aceloraș anumite gazete, în frun- 
tea cărora se plasează Neamul Românesc al dlui N. Iorga, cari nu 
mai obosesc povestind imaginare frământări în sânul partidului po- 
porului, d. Octavian Goga a răspuns astfel: 

— „Citesc şi eu din când în când cancanurile presei din Capi- 
tală, cu sau fără pistrui. Sunt lipsite şi de invenţie şi de bun simţ. 
Brodate pe exagerări idioate sau pe vorbe răzlețe scăpate la bucătărie, 
ele dau aspectui unei gazetării de scandal. Au ceva din conversațiile 
colorate dela balul slujnicilor. Ce desminţiri să le dăm: Că gene- 
ralul Averescu wa primit un ultimat pentru a-şi schimba politica de 
pâmacum ? Că eu nu sunt logofătul d-lui Brătianu, și că în rândurile 
noastre e cea mai frățească armonie? E inutil! Lumea ştie ce plătesc 
fantaziile honigmanilor. Lumea mai ştie şi faptul precis, că psihologia 
partidului nostru refuză orice spirit de fraudă şi de coterii. Intors la 
București, am avut prilejul să-mi văd prietenii politici, cu care m'am: 
găsit de perfect acord în aprecierea tuturor chestiunilor curente. So- 
sind dela Turnu-Severin, unde am avut plăcerea să vizitez pe gene- 
ralul Averescu, pot să vă spun că n'am înregistrat nici umbre nici 
mustrări. Generalul, cum l-am văzut eu în cadrul liniştei lui dela vie,. 
era tot așa de senin şi de încrezător cum trebuie să fi fost în pre- 
seara ofensivei dela Mărăşti“ ... 


Această fugară imagine caracterizează, cu toate acestea, o întreagă 
situaţie. In takăra aşa zisei opoziţii-unite. e zarvă mare, forfoteală şi 
nedumerire, — toți se gândesc la onorurile viitoare şi nimeni nu as- 
cultă. Pe când dincoace, în rândurile partidului poporului, e linişte, 
încredere şi disciplină. O singură oaste, dar şi un singur steag! 

Nu e greu de ghicit de care parte va fi biruința. 

i ION BALINT 

GAZETA RIMATA 


Menajerie politică 


D I D. R. Ioanițescu a făcut 
campania electorală în alegerile 
agricole cu ajutorul unei me- 
najerii. 


Zadarnic stai cuprins de indignare 
„Și aspru osândeşti demagogia; 

In fața veseliei populare 

A biruit, la vot, menajeria. 


Ades, spre târg, mulțimea năvăleşte, 

Și lu te temi să nu se ’ntâmple-o dramă, 
Rămâi acasă şi te linişteşte, 

E îmbulzeală, — ca la panoramă ! 


Sunt fel de fel de specii minunate: 
Sunt papagali de-o rară elocință, 
Sunt lupi păroși, cu gesturi democrate, 
Și sunt catâri, model de stăruință. 


Intr'un bazin, flirtând cu o sirenă, 
Nepăsător de ale apei cursuri, 

Pluteşte Cicio Pop ca o balenă, 
Svârlind în aer trombe de discursuri. 


Cu barba prinsă 'n cuşca lui enormă 
N, lorga 'nghite tone de hârtie, 

Și-şi toi admiră răpitoarea formă, 
Vino să vezi girafa care scrie! 


Argetoianu, pe o bancă geme 

Intins ca pe paleta unui pictor, 
Stomacul lui e plin de tantieme, 

E cruntul boa, șarpele constrictor . . . 


Şi-alături, pe o muche de ulucă, 
Se suie ca pe-un vârf de metereze 
Cameleonul, prietenul Ghiulucă, 
Și vine, dulce, iar să pertracieze ! 


$ 
+ * 


Zadarnic staţi cuprinși de indignare 
Si aspru osândiți demagogia, 

In fața veseliei populare 

A biruit, la vot, menajeria. 


BUFALLO BILL 
— înblânzitor de animale — 

INSEMNĂRI 
| 


— Odată cu acest număr, admi- 
nistrația „Țării Noastre“ a trimis 
tuturor abonaților noștri rămaşi în 
urmă cu plata abonamentului o 
“înştiinţare circulară însoțită de un 
mandat poştal, cu rugămintea de a 
ne achita sumele pe care ni le dato- 
rează. Repetăm rugămintea admini- 
straţiei și pe această cale, îugăduin- 
du-ne a aminti tuturor acelora cari 
au primit regulat revista noastră, că 
dificultățile materiale prin care 
trebuie să răzbim nu le putem în- 
vinge decât cu ajutorul cititorilor 
„noştri înţelegători. 


Singurul deficit al „Ţării Noastre“, 
-nu sufletesc ci material, ar pro- 
veni din întârzierea pe care, desi- 
gur nu din rea voinţă, unii dia a- 
bonațţii noştri o pun în achitarea 
abonamentelor. Fiecare zăbavă de 


„acest fel, deranjând rosturile mo- . 


destei noastre așezări administra- 
tive, ne pricinuieşte însemnate 
pierderi. 


D. N. lorga informează. — Un 
redactor binevoitor dela Revue fran- 
caise, d. S. Gorceix, pe care mărturi- 
sim că nu-l cunoaştem, a avut nefe- 
ricita inspirație de a se adresă dlui 
N. Iorga, pe care íl cunoaștem prea 
bine, şi de a-i cere un articol infor- 
mativ despre aspectele literaturii ro- 
mânești din ultimul veac. Articolul, 
scris de di N. lorga şi tradus de 
dl S. Gorceix, a apărut în revista 
franceză subt iscălitura amândurora. 
Rămâne să se stabilească, ulterior, 
dacă întradevăr l-a citit cineva. 

In ceeace ne priveşte, mărturisim 
că am avut această curiozitate. Nu 
pentrucă am îi fost dornici să cunoaş- 
tem opiniile literare ale ex-apostolului 
din Văleni. (In cazul acesta n'am îi 
avut nevoie de Revue francaise şi de 


d. S. Gorceix, căci Universul literar e 


mai la îndemână...) Altceva ne-a în- 
demnat să răstoim proza critică a dlui 
N. lorga. Ştiam dinainte, că infelicele 
autor. al „Mamei lui Ștefan cel Mare“ 
va fi silit să pomenească, maltratând 


© BCUCIuj 


fiteratura noastră cea nouă, şi despre 
câţiva scriitori români ale căror con- 
vingeri politice au darul să-i displacă. 
Aşteptam să vedem, până unde mtr- 
ge îngustimea de suflet a maniacului 
dramaturg. Apăraţi de orice surpriză 
ne pregăteam să culegem, din artico- 
lul destinat să informeze în mod 
obiectiv străinătatea asupra valorilor 
estetice a!e cugetului românesc, pică- 
turile de fiere ale micilor necazuri 
de-acasă... 

Nu ne-am îaşelat. Indrumat ca tot- 
deauna de o seducătoare delicateţe, d. 
N. Iorga a ales momentul şi locul cel 
mai potrivit pentru a-şi descărca în 
voie punga de fiere amară a duşmă- 
aiilor sale personale. S'a trezit, prin 
urmare, înjurându-şi presupuşii con- 
curenți politici, tocmai atunci când 
trebuia să vorbească publicului fran- 
cez despre frumuseţele nepieritoare 
ale literaturei româneşti, pe care — 
in treacăt fie zis — n'a priceput-o ni- 
ciodată. 

D. N. Iorga. ar îi putut să-şi pe- 
depsească adv.rsarii prefăcându-se pur 
şi simplu că ignorează existenţa lor. 
Dar nu! D. N. lorga a fost mult mai 
crud..; In tovărăşia inocentă a amabi- 
lului d. S. Gorceix, d. N. Iorga le 
drămuiește talentul, le dijmuieşte ins- 
piraţia şi le contestă originalitatea ! 
“Cititorul francez e rugat stăruitor să 
creadă, de pildă, că d. Octavian Goga 
se distinge de Coşbuc „printr”o sim- 
patie deosebită pentru procedeele po- 
eziei lirice maghiare“, şi că până şi 
„nota socială“ din opera aceluia care 
a scris Oltul şi Clăcaşii „a avut la 
origine acelaş. izvor“, alimentat de 
„influența unui grup literar dela Iași, 
impregnat de gândirea rusă contem- 
porană, care publică revista Viafa 
Românească“. 

Să lăsăm la o parte ereziile, — să le 
zicem: istorice, ale puţin scrupulosu- 
iui poligraf. D. N. Iorga, care din în- 


tâmplare nu trăia pe vremea aceea 
chiar în Peleponez, ar trebui să-şi a- 
ducă aminte, că așa numita „notă 
socială“ din versurile dlui Octavian 
Goga wa putut să fie „întărită“ de 
grupul literar dela Viafa Românească, 
de vreme ce versurile cu pricina au 
fost scrise mai "nainte de a ieşi la 
iveală curentul poporanist al excelen- 
tei reviste dela laşi. Cu aceeaş sen-. 
tențioasă uşurinţă, d. N. Iorga îl trecuse 
cândva, foarte satistăcut, pe d. Octa- 
vian Goga, printre reprezentanţii coa- 
vinşi ai Sămănătorului dumisale, Lău- 
dăroşia de atunci nu era mai puţin 
mincinoasă decât strâmbătura de astăzi. 


Să trecem însă la cealaltă năzbâtie 
cu „procedeele lirice maghiare“. După 
ştiinţa noastră, d. N. lorga nici nu 
vorbeşte, nici nu înţelege limba ma- 
ghiară. Də unde a scos atunci one- 
stul informator, această prostie gogo- 
nată, şi cum se face că abia azi o 
spune pentru întâia oară, cu toate că 
o:azia de a o scoate la iveală, să fim 
drepţi, nu i-a lipsit? Crede d. N. lor- 
ga că face un deosebit serviciu ţării. 
sale, susținând că cel mai caracteri-. 
stic reprezentant al sufletului ardele- 
nesc din literatura română modernă 
nu e decât un servil imitator al poe- 
ziei maghiare? In cazul acesta, după 
credinţa noastră, d. N. Iorga era da- 
tor să meargă mai departe şi să ara- 
te, cu reproduceri exacte și cu texte 
comparative: 1) în ce măsură și un-. 
de se resimte la d. Octavian Goga 
simpatia pentru procedeele poeziei ma- 
ghiare? 2) care anume poeţi maghiari 
Pau influențat pe d. Octavian Goga? 
și 3) în care din scrierile diui Octa- 
vian Goga se poate descifra o aseme- 
nea influență? 

Nefăcând d. N. lorga acest lucru, 
noi suntem nevoiţi să scoatem la iveală 
numai procedeele sale, care sunt foarte 
urâte... Astfel, încetul cu încetul, nu 
mai rămâne niciun domeniu din activi- 

“tatea tecundului polihistor unde barba 
sa să nu se fi bălăcit, şi unde să 
nu fi amenințată cu săpuneala. Cre- 
deam, până aici, că N. lorga îşi va 


- păstra barba intactă cel puţin în lite- 


ratură... Zadarnică speranță! Vom fi 
nevoiți, deci, să ne apropiem iarăș cu 
foarfecile şi cu briciul, — deşi cunoaștem 
repulsiunea adâncă a clientului nostru 
pentru orice fel de instrument tăios... 
Respectă-ţi barba literară, domnule 
Iorga, sau ţi-o radem şi p'asta ! 


Teorii constituționale. — Un grauer 
dela Adevărul, care iscăleşte : M. Ie- 
şauu, fiindcă e de fel dia Târgul-Cu- 
cului, declară pe faţă că nu-i plac 
teoriile constituţionale ale dlui general 
Averescu. 

Motivul e din cale afară de serios. 
Şeful partidului poporului a fost deu- 
păzi la Craiova. Acolo, în mijlocul 
unei adunări însufleţite, a făcut câte- 
va declaraţii asupra situaţiei politice, 
al căror conţinut a alarmat grozav 
toată tabăra de rotative de pe strada 
Sărindar.  Inregistrând disprețul -cu 
care fruntașii din aşa zisa opoziție- 
unită vorbesc despre armata ţării, 
jigaind-o şi batjororind-o, dl general 
Averescn a reamintit: celor cari au 
cam început să uite, că ziciun partid 
politic nu poate să guverneze fără să 
se sprijine pe forţa publică. Şi forța 
publică e, se înțelege, armata! į 

Cum ? Armata ? lar armata? 

Atât a fost de ajuns, pentruca de- 
mocraţii cu pistrui dela Adevărul să 
sară în sus speriaţi da moarte, şi să 
se ascundă cu gr'je tremurătoare în 
dosul unei tot atât de prudente co- 
mentarii... constituţionale. Blumenbergii 
presei noastre de negustori, adăpaţi 
din frageda lor pruncie la isvoarele 
dieptului civil public, sunt de părere că 
guvernul, ori care ar fi el, (dacă e demo- 
crat)n'are nevoie să st bucure de sprijinul 
armatei, pentrucă armata nu are a se 


amesteca în trebile lăuntrice, armata 
are o singură menire: să apere hota- 
rele țării 1... 

Cunoaștem foarte de aproape, încă 
de pe vremea războiului, antipatia, 
am putea zice organică, a honigma- 
nilor pentru armată. Trei sterturi din ho- 
nigmanii cari au imbrăcat (şi nu de bună 
voie) uniforma militară la 1916 au 
dat bir cu fugiţii la cel dintâi prilej. 
(De teamă, ca al doilea prilej să nu 
întârzie prea mult.) Statisticele minis- 
terului de Război nu lasă nicio îndo- 
ială în această privinţă, 

Nu ne miră, prin urmare, recenta 
teorie a Adevărului, pentru care ar- 
mata nu are altă misiune, decât să 
apere cu prețul sângelui ei hotarele 
ospitalierei noastre ţări. Cât despre 
trebile din lăuntru, să le lăsăm în 
grija lui Kalman Blumenfeld, lui C. 
Grauer, lui Bubi Brănişteanu, lui Ko- 
nitz, lui Coller, și celorlalţi piloţi pri- 
ceptți ai opiniei noastre publice! 
Aceştia, cei drept, nu s'au bizuit 
niciodată pe armată... 

Dar nici armata pe ei! 


„ Thebaida“ la Cluj. — A şaptea sta- 
giune a Teatrului Naţional din Cluj 
s'a deschis Marţea trecută, cu Thebaida 
dlui Victor Eftimiu. A fost un succes 
de netăgăduit, şi pentru actori şi pen- 
tru autor. Din an în an, Teatrul Naţi- 
onal păşeşte tot mai sigur pe calea în- 
făptuirilor sale artistice. A învins ezitări- 
le legate de orice început, şi-a corec- 
tat cu stăruitoare sforțări sărăcia, şi 
şi-a îngăduit îndrăsneli estetice din 
ce în ce mai mari, Felul în care d. Za- 
haria Bârsan ne-a iînfăţişat deunăzi tra- 
gedia dlui Victor Eftimiu, cu tot fastul 
și cu toată vigoarea necesară, con- 
stituie mai mult decât un spectacol 
onorabil. A fost o realizare admi- 
rabilă, impresionantă, care nu numai că 
nu s'a resimţit de vreo stângăcie obiş- 
nuită scenelor provinciale, dar a putut 

să înfrunte, fără grije, orice compa- 
Taţie, 
Thebaida s'a jucat la Cluj cu presti- 
„giul celor cinci zeci de reprezentații 
dela Teatrul Naţional din Bucureşti. 
"Publicul nostru, care are însuileţiri mai 
puțin zgomotoase decât publicul din 
“Capitală, a primit-o cu vădită emo- 
die, prins de vârtejul grozavelor în- 
tâmplări. Thebaida este tragedia ora- 
-şului Theba, care piere cufundată în 
propria-i nerecunoştiinţă, lovită şi de 
zei, dar îniosită, mai ales, de oameni, 
"DI. Victor Eftimiu, caşi noi toţi cei- 
lalţi, nu mai crede în Olymp, nu se mai 
teme de zei, şi nu-şi lasă eroii pradă 
«oarbă destinului neînduplecat. Nefe- 
ricitul rege Oedip, care a păcătuit fă- 
ră să ştie, așa cum hotărâseră puterile 
divine, mai înalte decât amăgitoarea-i 
putere regală, e iertat, şi nestârgita-i 
suferință îşi găseşte.răspiata. Dar ti- 
ranul Creon, care se prăbușește prin 
“el însuş, nu găseşte nicăeri nicio con- 
solare. El cade odată cu strălucirea 
Thebei, pe ruinele căreia se va ridica 
generoasa Athenă, în pământul căreia 
odihneşte binecuvântata cenuşe a re- 
gelui Oedip. Imprumutând acţiunea 
_Thebaidei dela isvoarele autentice ale 
tragediei grecești, şi concentrând o 


` 


tional din Cluj se pot felicita pentru 
creațiile lor. D. C. Rusei în Tiresias, 
d. A. Şerban în Polinikes, d. C. Simio- 
nescu în Eteokles, și mai ales d. L 
Vanciu în omul din mulțime, au con- 
tribuit la reuşita reprezentației, Dea- 
semeni d-na Miriam în Himena, şi 
d-na A. Fotino în femeia din po- 
por. 

Insiârşit, elogiile cele mai calde se 
cade să meargă spre d. Zaharia Bâr- 
san, care a fost animatorul plin de 
elan al acestui spectacol atât de 
bine închegat, 


Fonduri secrete. — Nu odată am 
văzut pornind din lipscănia gazetă- 
rească de pe strada Sărindar această 
idioată calomnie îndreptată împotriva , 
noastră. Inchipuiţi-vă, Țara Noastră se 
înfruptă din fondurile secrete, (ale cui, 
rămâne să se vadă mai târziu) ca 
orice rosenberg dela Lupta! De câteori 
se simte mai de aproape încolţit, Albert 
Honigman, despre a cărui lăcomie re- 
gretatui Take Ionescu știa să poves- 
tească multe, recurge la acest suprem 


-~ argument, menit să-i apere dughiana 


cunoscută poveste în cadrul strălu- - 


-citor al celor cinci acte plime de miş- 
care, d. Victor Eftimiu a turnat cuge- 
tarea vechei Eliade în tiparele simţirilor 
lumei de astăzi, dându-i cu genero- 
zitate un înţeles omenesc. 
Interpretarea de care s'a bucurat 
Thebaida a fost aproape fără greş, 
D-na Olympia Bârsan, în covârşitorul 
rol al Antigonei, ne-a dat încă odată 
măsura talentului său puternic şi evo- 
cator, întărindu-ne increderea în desă- 
vârşitele sale însuşiri de tragediană. 
Daii N. Dimitriu în Oedip şi D. Psatta 
în Creon au jucat cu multă prestanță 
rolurile ce le-au fost încredințate, Cei 
doi tineri societari ai Teatrului Na- 

grav ameninţată : 

— Țara Noastră e stipendiată din 
fondurile secrete ! 

Noi am crezut, fireşte, că desmin- 
tind odată pentru totdeauna această in- 
famă stupiditate, născocită de Fagurele 
dulce al presei de scandal, nu maie 
nevoie, pentru. oamenii cu scaun la 
cap, să revenim asupra unui atât de 
interesant subiect; dar f.indcă lătrătura 
se repetă din când în când, de câte 
ori intrăm cu biciul printre javre, atra- 
gem din nou luarea aminte a cetitorilor 
oneşti, (numai părerea. acestora ne 
interesează) că năbădăioşii noștri ad- 
versari, dacă ar avea numai un înce- 
put de dovadă, nu Sar mărgini să 
bolborosească această vorbă aruncată în 
vant : „Țara Noastră e stipendiată am 
fondurile secrete /* - 

"Din care fonduri secrete? Cât ni s'a 
dat? De unde ni s'a dat? Cine ne-a 
dat ? lată întrebările pe care, dacă am 
avea naivitatea de a mai sta de vorbă 
cu pirații condeiului, ar trebui să le 
asvârlim în fața obrăzniciei cutezătoare. 
Am tăcut cândva şi acest lucru, dar 
în totdeauna Albert Honigman a răs- 
pues şiret : | 

„Dacă fondurile sunt secrete, de 
ünde să ştiu?“ 
' Şi a clipit cu perversitate din pleoa- 


pele-i bolnave de conjunctivită, — sin- ` 


gura parte a obrazului Luptei, care 
mai e în stare să roşească. 
De-atunci, nu mai întrebăm şi nu 
mai cerem nimic. Cine îl crede pe 
Honigman, — să-i fie de bine! 


Incă un sacrificat! — Este d. Istrate 
Micescu, avocat de mare talent şi de- 
can al baroului de lifov. 

Prompt şi lapidar, Adevărul publică 
zapisul prin care ilustrul jurisconsult 
` e trecut în cartea neagră a gazetei, 


„apendicele modern al „Thorei“. Proza 


cu perciuni a diui Grauer, sună aşa: 
„+ „in lumea profesională. dela laşi a 
produs o foarte rea impresiune faptul 
că d. Istrate Micescu, de curând nu- 
mit profesor la facultatea juridică din 
acel oraș, a crezut de cuviință să-l 
„aziste pe d. A. C. Cuza în fața Casa- 
-ţiei in chestia retrogradărei la. cate- 
dra de economie politică“. Căci, — 

© adaugă foaia din Sărindar, — d. Mi- 
¿cescu „nu poate .să pretindă că n'a 
„avut în vedere decât latarea juridică a 
chestiunii“ . 

Am înţeles. 

„i Pricina pentru - care d. Micescu e 
i ‘amenințat cu  „herămul“ sub forma 
unei abilități cusute cu aţă albă de 


„+almudicul curaj al graverilor,. e. foarte ` 
„Hmpede. Aşa: dar, ia aminte și păze- | 


;şte-te, domnule. Micescu! Fulgerile: de 
hârtie ale dlui Bubi Brănişteanu te 
pândesc dela... înălţimea întunecoa- 


„=. Redactor. resporisabil: ALEXANDRU. HODOȘ.. - 


selor pivaiţi, unde gâiăie necontenit 
teribila furtună a rotativelor pestriţe. 
Puhoiul de cerneală al tuturor nadle- 
rilcr îți va îneca talentul în valul lui 
nimicitor. RE 

Ai răscolit împotrivă-ţi epileptice 
furii rituale, te-ai pus în calea blu- 
menbergilor, ai apărat pe Cuza: eşti 
un om distrus, domnule Micescu! 
= O, şi cât era de simplu să treci în. 
braţele lui Abraham, d-ta şi toţi ur- 
mașii dtale... De ce wai pledat pentru 
amicul Goldştein, democratul convins, 
care a ajutat mărinimos odinioară 1a 
restaurarea modestului Bala al Sena- 
tului ? 

Dece mai pledat pentru Goldstein, 
domnule Micescu? ' 


Teatru pentru şcolari. — S'a mai 
scris şi în anii trecuți despre necesitatea 
organizării unor reprezentații pentru. 
şcolari la Teatrul Naţional din Cluj. 


„Aceste reprezentații s'ar da săptămână 


de săptămână şi ar avea o tendință 
pronunțat didactică. S'ar juca piese 
din literatura naţională şi streină, cate: 
îşi au împortanţa lor din punct de vė- 
dere istoric-literar, deși la reprezen- 
taţiile pentru . cei adulți nu se mai 
joacă. Așa, bunăoară, s'ar relua unele 
comedii și feerii de Vasile Alexandri, 
Matei Millo, V. A. Ureche, şi alții. Ceeace 
elevii învață la şcoală ar vedea şi jucat 
pe scenă de artişti adevăraţi, nu de di- 
letanţi. O conferință a profesorilor dè- 
la  şcoalele secundare din Cluj ar 
putea să dea direcţiunei Teatrului Na- 
ţional preţioase indicaţii în această, 
privinţă, 

La această consfătuire sar putea. 


` stabili şi piesele teatrale la care 
- elevii de şcoală pot'sau nu pot să par- 


ticipe. Mai adăugăm, că. reprezenta:-: 


= “țiite “pentru școlari nu credem să á=: 


ducă pagube materiale Teatrului Nas: 
tional. i 

